**CONVENI DE CREACIÓ DEL** **CENTRE INTERUNIVERSITARI “BARCELONA INSTITUTE OF ANALYTIC PHILOSOPHY” (BIAP)**

A Barcelona, el xx de xx del 2016

# REUNITS

D'una part el senyor Dídac Ramírez i Sarrió, rector magnífic de la Universitat de Barcelona, en virtut del nomenament per Decret 160/2012, de 11 de desembre (DOGC núm. 6272, de 12 de desembre), com a representant legal d'aquesta institució en virtut de les competències que preveu l’Estatut de la Universitat de Barcelona aprovat per Decret 246/2003, de 8 d'octubre (DOGC núm. 3993, de 22 d'octubre).

De l'altra el senyor Jaume Casals i Pons, rector magnífic de la Universitat Pompeu Fabra, nomenat pel Decret 168/2013 de 28 de maig (DOGC núm. 6386 de 30 de maig de 2013), com a representant legal d'aquesta institució en virtut de les competències que preveu en l'Estatut de la Universitat Pompeu Fabra aprovats aprovats per Decret 209/2003, de 9 de setembre i modificats per ACORD GOV/203/2010, de 9 de novembre (text íntegre publicat al DOGC núm. 5756 de 16 de novembre del 2010) i ACORD GOV/129/2015, de 4 d'agost.

De l'altra el senyor Sergi Bonet Marull, rector magnífic de la Universitat de Girona, nomenat pel Decret 259/2013 de 3 de desembre (DOGC núm. 6516 de 5 de desembre de 2013), com a representant legal d'aquesta institució en virtut de les competències que preveu en l'Estatut de la Universitat de Girona (Acord GOV/94/2011, de 7 de juny, pel que s’aprova la modificació de l’Estatut de la Universitat de Girona i es disposa la publicació del seu text íntegre – DOGC núm. 5897, de 9 de juny de 2011).

Totes les parts es reconeixen la capacitat legal necessària per a aquest acte, i

# MANIFESTEN

Que la Universitat de Barcelona, Universitat Pompeu Fabra i la Universitat de Girona vénen col·laborant des de fa anys en diferents camps i disciplines de la filosofia contemporània, especialment amb una perspectiva analítica, mitjançant la col·laboració desenvolupada de quatre grups de recerca.

Que els grups esmentats al paràgraf anteriors són:

* El grup Logos, actualment coordinat per Sven Rosenkranz, amb seu a la Universitat de Barcelona, tot i que també té un subgrup a la Universitat de Girona. El grup Logos és el més gran dels tres i està integrat per diversos investigadores i investigadors sèniors de diferents països d’origen, alguns d’ells investigadores i investigadors ICREA. Té diversos projectes de recerca finançats amb fons tant catalans com espanyols i europeus. <http://www.ub.edu/grc_logos/index.php>
* El Grup de Recerca en Filosofia del Dret de la Universitat Pompeu Fabra, amb seu en aquesta universitat i coordinat per Josep Joan Moreso. També està integrat per diversos investigadors sèniors de diferents nacionalitats, alguns d’ells ICREA, i té projectes amb finançament tant català com estatal. <http://www.upf.edu/filosofiadeldret/>
* El Grup de Filosofia del Dret de la Universitat de Girona, coordinat per Jordi Ferrer i amb la seu en aquesta universitat. Aquest grup també té diversos investigadors sèniors de diverses nacionalitats, i projectes de recerca finançats tant per fons catalans com espanyols. <http://www.udg.edu/areas/FilosofiadelDret/Presentacio/tabid/9724/language/ca-ES/Default.aspx>

Que els grups esmentats volen consolidar i donar forma més estructural a aquest tipus de col·laboracions per tal de millorar i impulsar la recerca en filosofia feta des de Catalunya, i enfortir la seva projecció internacional; enfortir i estendre la formació d’alt nivell en filosofia feta a Catalunya amb una projecció internacional; i consolidar i estretir les relacions de recerca existents entre les quatre universitats catalanes signants.

Que per aconseguir-ho les universitats signants han pres la iniciativa de crear un centre interuniversitari de recerca denominat Barcelona Institute of Analytic Philosophy (BIAP) per tal de formalitzar i aprofundir la col·laboració prèviament esmentada.

I, amb la finalitat de formalitzar la col·laboració esmentada, les parts conclouen en signar aquest acord que es basarà en les següents

# CLÀUSULES

**Primera.- Creació del centre interuniversitari “Barcelona Institute of Analytic Philosophy” (BIAP)**

La Universitat de Barcelona, la Universitat Pompeu Fabra i la Universitat de Girona mitjançant el present conveni acorden la creació del centre de recerca interuniversitari “Barcelona Institute of Analytic Philosophy” (en endavant BIAP), que tindrà com a finalitat la recerca en la filosofia analítica contemporània.

El BIAP no té personalitat jurídica i es regeix pel present conveni.

# Segona.- Objectius.

# Són objectius del BIAP:

1. La millora de la coordinació de la recerca del grup Logos, del Grup de Recerca en Filosofia del Dret i del Grup de Filosofia del Dret permetent impulsar noves accions i activitats concretes conjuntes.
2. La consolidació i l’enfortiment d’un espai comú de discussió filosòfica acadèmica d’alt nivell a Catalunya.
3. L’assoliment d’una imatge d’unitat en la diversitat al clúster de filosofia analítica que té ja una considerable projecció internacional i que converteix Barcelona, amb les ramificacions respectives a Girona, en un dels epicentres de la filosofia analítica a Europa.
4. La formalització i aprofundiment de la col·laboració en programes de doctorat.
5. L’increment de la competitivitat del grup conjunt permetent la candidatura conjunta a programes de recerca d’altíssim nivell, tant estatal com europeu, com el Severo Ochoa.

# Tercera.- Domicili.

El domicili del BIAP serà Facultat de Filosofia de la Universitat de Barcelona, carrer Montealegre, 6, 08001 Barcelona.

# Quart. Universitat coordinadora.

La universitat coordinadora serà la UB, a qui correspondrà la gestió del BIAP. La coordinació podrà ser modificada mitjançant una addenda al present conveni a proposta del consell de direcció.

# Cinquena.- Organització.

El BIAP té els següents òrgans:

1. El consell de direcció
2. El comitè científic assessor
3. El director o directora
4. El consell de direcció està format per dos representants de cada universitat signant, d’entre els quals escolliran un director o directora del BIAP. El consell de direcció i el director o directora són els responsables del bon funcionament del centre a nivell acadèmic, organitzatiu, econòmic i administratiu i les seves decisions són adoptades per unanimitat. El consell de direcció dóna comptes a les universitats signants de les activitats anuals portades a terme i els seus resultats. Els membres del consell de direcció són designats per l’òrgan competent de les universitats signants per períodes de tres anys i podran ser renovats per períodes iguals. El consell de direcció designarà un secretari o secretària, que podrà ser membre o no del consell de direcció.

Són funcions del Consell de Direcció:

1. Elegir el director o directora

2. Aprovar el pla general d'activitats

3. Aprovar la proposta a les universitats de màsters universitaris

4. Aprovar la proposta a les universitats de participació en programes de doctorat

5. Aprovar la memòria anual d'activitats

6. Aprovar el pressupost anual, planificar-ne les despeses i fer-ne el seguiment

8. Aprovar l'adscripció i desadscripció de grups de recerca i de membres del BIAP en els termes d’aquest conveni.

El consell de direcció es reunirà en sessió ordinària, com a mínim, una vegada a l'any i en sessió extraordinària sempre que ho decideixi la directora o director o ho demani la meitat de les universitats signants per mitjà dels representants. Les convocatòries seran efectuades pel secretari o secretària per indicació del director o directora amb una antelació mínima de set dies, per a les ordinàries, i de 48 hores per a les extraordinàries. La convocatòria de les sessions es podrà realitzar per mitjans telemàtics. Per a la vàlida constitució del consell, a l'efecte de dur a terme les sessions, deliberacions i presa d'acords, es requerirà la presència de la directora o director i del o secretari o secretària i, almenys, d’un representant de cada universitat.

1. El comitè científic assessor és designat pel consell de direcció i està format per un mínin d’entre cinc i onze membres amb la finalitat de garantir la qualitat de les activitats del BIAP i la seva excel·lència científica.
2. El director o directora exerceix les funcions de direcció i gestió ordinària del BIAP. És elegit per una període de 3 anys renovable per un únic període igual i no podrà tornar a ser designat fins que hagi transcorregut un període de temps igual o superior al d'un mandat.

**Sisena. Personal**

Les universitats signants podran adscriure l’activitat de recerca del seu personal docent i investigador i dels seus grups de recerca al BIAP. Les adscripcions es faran d’acord amb la normativa de cada universitat i en el cas que calgui un conveni es formalitzarà entre la universitat que adscriu i la universitat coordinadora del BIAP. En aquest conveni s’establirà la regulació dels drets de propietat intel·lectual i industrial generats a partir de la recerca realitzada en règim d’adscripció.

El personal docent i investigador que adscriu la seva recerca mantindrà les seves obligacions amb la universitat a la que pertany.

Les activitats i projectes que el personal docent i investigador porti a terme constaran en les memòries de recerca de cadascuna de les universitats d’origen.

# Setena.- Finançament.

El BIAP actua sota el principi d'autofinançament i, en aquest sentit, ha de vetllar per recavar els recursos econòmics necessaris per fer front a les seves activitats i funcionament ordinari. El BIAP no comporta cap despesa ni compromís de despesa per a les universitats que el creen i, per tant, no afecta als seus pressupostos.

Les universitats signats poden adscriure al BIAP els equipaments, infraestructures i altres béns necessaris per al correcte funcionament del BIAP, dels quals el BIAP en mantindrà un inventari permanentment actualitzat.

# Vuitena.- Gestió econòmica.

Els grups de recerca, que hagin estat adscrits al BIAP d’acord l’establert a la clàusula sisena, sol·licitaran els projectes, ajuts o subvencions i establiran els contractes per la realització de treballs científics, tècnics o artístics, a través de la universitat a la que pertanyin i els ingressos obtinguts seran gestionats per la unitat administrativa de la seva universitat.

Únicament en casos excepcionals, en els que no es pugui concórrer a través de la universitat d’origen o fos clarament més beneficiós concórrer a través del BIAP, es podran sol·licitar projectes, ajuts o subvencions a través del BIAP. En aquests casos es requerirà l’autorització per escrit de la universitat a la que pertany el grup de recerca i la signatura d’un acord per la distribució del finançament i de les despeses generals i overheads entre les parts.

# Novena. Programa de doctorat.

El BIAP podrà col·laborar en els programes de doctorat organitzats per les universitats signants.

La seva participació requerirà d’un conveni específic entre les universitats signants. Per acord de totes les universitats signants podran incorporar altres universitats nacionals, estatals o internacionals.

# Desena.- Propietat i difusió dels resultats.

La titularitat dels drets de propietat industrial i intel·lectual o qualsevol altre tipus de dret similar que es generin per l'activitat desenvolupada pels grups de recerca integrats al BIAP pertanyen a la Universitat de procedència de la investigadora o de l’investigador principal del grup de recerca.

La distribució dels beneficis econòmics que, si s'escau, s'obtinguin de la seva explotació, es regira per la normativa establerta a l'efecte per les respectives Universitats.

En tot cas, s'aplica a les patents, models d'utilitat, creacions intel·lectuals o qualsevol altre tipus de drets derivats de l'activitat desenvolupada per les i els membres dels grups de recerca integrats al BIAP el règim de les invencions universitàries previst en els apartats 2 al 7 de l'article 20 de la llei 11/1986, de 20 de març.

En qualsevol publicació o difusió de resultats científics obtinguts, així com en qualsevol document que es generi amb motiu de la seva activitat, es farà constar sempre la vinculació de la investigadora o l’investigador a la seva entitat d'origen i al BIAP.

**Onzena. Ús de la imatge**

Les universitats signants hauran de donar la conformitat al logotip del BIAP a proposta del consell de direcció.

La publicació de resultats científics es durà a terme d’acord amb la pràctica habitual de la comunitat científica internacional. Totes les publicacions resultants dels projectes del BIAP han d’esmentar el BIAP i el logotip de tots els seus membres.

En tots els casos en que com a conseqüència i en aplicació dels acords previstos en aquest conveni es consideri necessari fer ús dels logotips de les universitats, caldrà aplicar la normativa de cada universitat sobre l’ús de la imatge.

**Dotzena. Confidencialitat**

Les parts reconeixen el caràcter estrictament confidencial de la informació següent:

* La que hagin rebut de les altres parts i que hagi estat identificada com a confidencial, llevat consentiment de la part afectada.
* La que sigui resultat del desenvolupament dels projectes comuns objecte d’aquest conveni, llevat consentiment de la part afectada.

**Tretzena. Dades personals**

Si es produís l’accés a dades de caràcter personal com a conseqüència de l’execució del present conveni tant sols podran ser aplicades i utilitzades única i exclusivament per al compliment de les finalitat objecte del mateix, no podent ser cedides o lliurades a tercers sota cap títol, ni tant sols als mers efectes de conservació.

En toc cas, les parts hauran d’adoptar les mesures d’índole tècnica i organitzatives en aplicació de la Llei de Protecció de Dades Personals per garantir la seguretat de les dades i evitar la seva alteració, pèrdua, tractament o accés no autoritzat, d’acord amb l’estat de la tecnologia, la naturalesa de les dades subministrades i els riscos als quals són exposades, tant si provenen de l’acció humana o del medi físic o natural.

**Catorzena.- Incorporació d’altres universitats**

L’admissió de nous membres requerirà l’acord previ favorable de les universitats participants, previ informe favorable del Consell de Direcció, i la formalització del corresponent conveni d’adhesió, on s'especificaran les condicions d’integració i l’acceptació del conveni.

**Quinzena. Comissió de seguiment**

Es crea una comissió de seguiment d’aquets conveni formada per un representant de cada universitat designat pel seu rector o rectora per tal de fer el seguiment, avaluació i coordinació institucionals del BIAP i el complement del conveni. Es reunirà amb caràcter anual així com a sol·licitud de qualsevol dels seus membres i adoptarà les seves decisions per unanimitat.

**Setzena. Entrada en vigor i durada**

Aquest conveni entrarà en vigor l’endemà de la seva signatura per les parts i tindrà una durada inicial de quatre anys computats a partir d’aquella, i es pot prorrogar de forma expressa per un altre període de la mateixa durada.

No obstant, qualsevol de les parts pot desvincular-se del conveni mitjançant un preavís mínim de sis mesos. En aquest cas, caldrà garantir la finalització de les obligacions assumides fins el moment.

Les parts també podran acordar l’extinció anticipada de mutu acord si bé caldrà finalitzar els projectes i la seva justificació.

**Dissetena. Naturalesa**

Aquest acord és de naturalesa administrativa i queda fora de l’àmbit d¡’aplicació de la legislació de contractes del sector públic es regeix per les seves pròpies clàusules i per les lleis i reglaments que els siguin d’aplicació.

**Divuitena. Resolució del conveni**

El conveni, a més de l’extinció anticipada, es pot resoldre pels motius següents:

1. Per acord exprés i per escrit de les universitats
2. Per denúncia d’alguna de les parts
3. Per incompliment greu de qualsevol de les parts de les obligacions derivades del conveni.

La resolució del conveni no afectarà als projectes de recerca que estigui desenvolupant el personal docent i investigador que es mantindrà en les mateixes condicions fins la seva finalització.

En el cas de la docència, s’estarà al que prevegin els convenis establerts entre les universitats per a les titulacions conjuntes i la legislació general sobre la finalització d’ensenyaments oficials.

**Dinovena. Resolució de conflictes**

Les parts es comprometen a soluciona de forma amistosa en el marc de les reunions de la Comissió de Seguiment els eventuals conflicte que puguin sorgir de la interpretació i compliment del conveni.

I perquè així consti, totes les parts signen aquest document per quadruplicat exemplar en els llocs i la data que figuren més amunt.

Per la Universitat de Barcelona Per la Universitat de Girona

Dídac Ramírez i Sarrió Sergi Bonet Marull

Rector Rector

Per la Universitat Pompeu Fabra

Jaume Casals i Pons

Rector